
Szentendre Város Önkormányzat Képviselő-testületének

2005. június 14-i üléséről készült jegyzőkönyvéből

6.
Sürgősségi indítvány Szentendre Város Önkormányzatának a kincstári vagyonkörbe tartozó ingatlan ingyenes önkormányzati tulajdonba kerülésének igényléséről rendelkező határozat módosításáról

Előadó: Miakich Gábor polgármester

Szentendre Város Önkormányzat Képviselő-testületének

221/2005. (VI.14.) Kt. sz. határozata:
1.
Szentendre Város Önkormányzat Képviselő-testülete úgy határoz, hogy  a Szentendre, Duna korzó 18. szám alatti 1795 hrsz-ú 3043 m2 ingatlan 530/3043 tulajdoni hányadát megtestesítő 400 m2 épületterületből 300 m2-t ingyenes önkormányzati tulajdonba kerülését kezdeményezi.

2.
A Képviselő-testület felhatalmazza Miakich Gábor polgármestert, hogy tegye meg a szükséges intézkedéseket az ingatlan tulajdonjogának Szentendre Város Önkormányzat részére történő megszerzése érdekében.

3.
Az ingatlant Szentendre Város  Önkormányzata az önkormányzatokról szóló 1990. évi LXV. törvény 8.§ (1) bekezdésében foglalt „közszolgáltatást végzők elhelyezésének elősegítése” önkormányzati feladat ellátása érdekében kívánja tulajdonba venni és iroda céljára kívánja felhasználni.

4.
Szentendre Város Önkormányzata saját költségén vállalja az ingatlan környezeti állapotának felmérését, szükség esetén kármentesítését, és az ingatlan vonatkozásában lemond az állammal szemben támasztott bármely követeléséről.

5. Szentendre Város Önkormányzata vállalja, hogy az ingatlan önkormányzati tulajdonban maradása esetén, az ingatlan tulajdonba adásától számított 5 éven át évente, a tárgyévet követő év első felétől kezdődően tájékoztatja a KVI-t a hasznosítási cél megvalósításáról.

Szentendre Város Önkormányzata vállalja, hogy tájékoztatja a KVI-t az ingatlannal kapcsolatos értékesítési szándékáról.

6.
Szentendre Város Önkormányzata vállalja, hogy az 1. pontban feltűntetett ingatlan tulajdonjogát az ingatlanra vonatkozó terhekkel együtt veszi át.

Felelős: 
Polgármester

Határidő: 
folyamatos, beszámolásra 2005. december 31.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Vagyongazdálkodási Iroda – intézkedésre

3. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

